 UJoshuwa LamaGibheyoni, Ilanga Alitshoni Izifundo ZeBhayibhili ZabantwanaEzinye izizwe zaseKhenani zezwa ngokuhlaselwa kweJerikho. Amakhosi aseKhenani avumelana ukuthi ahlangane alwe lama-Israyeli. Kodwa amaGibheyoni awazange ahlangane lamanye amakhosi. Aya kuJoshuwa egqoke izigqoko ezindala athi kuye: Sivela elizweni elikhatshana. Sizwile ngoJehova lalokho alenzela khona eGibhithe laseMowabi. Nxa lingasithembisa ukuthi alisoze lisibulale sizakuba yizigqili zenu.UJoshuwa wakukholwa okwakukhulunywe ngamaGibheyoni futhi wathembisa ukuthi wayengasoze awabulale. Sekwedlule amalanga amathathu uJoshuwa wezwa ukuthi amaGibheyoni ayengaveli elizweni elikhatshana. Ayevela eKhenani. UJoshuwa wawabuza wathi: Yindaba lisitshele amanga? AmaGibheyoni athi: Besisesaba. Siyakwazi ukuthi uJehova uNkulunkulu wenu uyalilwela. Sicela lingasibulali. UJoshuwa wasigcina isithembiso sakhe, kazange awabulale amaGibheyoni.Amakhosi amahlanu aseKhenani lamasotsha awo ahlangana ukuze ahlasele iGibheyoni. UJoshuwa lamasotsha akhe bahamba ubusuku bonke ukuze bayencedisa amaGibheyoni. Ngelanga elalandelayo kusesekuseni kakhulu baqalisa ukulwa labaseKhenani. AbaseKhenani babaleka bagcwala indawo yonke. UJehova wehlisela amatshe amakhulu phezu kwabo ababulala. UJoshuwa wasecela uJehova ukuthi enze ilanga lingatshoni. Lokhu kutshengisa ukuthi wayemthemba kakhulu uJehova ngoba ilanga lalingakaze liyekele ukutshona. UJehova wamlalela uJoshuwa. Ama-Israyeli awabulala wonke amakhosi aseKhenani lamasotsha awo.Akuthi u Yebo wenu abe ngu Yebo lo Hatshi abe ngu Hatshi; loba yini engaphezu kwalokhu ivela koMubi.UMathewu 5:37Imibuzo: AmaGibheyoni enzani ukuze angahlaselwa ngama-Israyeli? UJehova wawancedisa njani ama-Israyeli?UJoshuwa 9:110:15Kuyini okuzakusiza ukuthi ulingisele uJoshuwa ngokuba lokholo ezithembisweni zikaNkulunkulu? 